प्रवासी साहित्यकार भारतीय मूल के वे निवासी हैं जो कारण अकारण विदेश में बसे हुए हैं और जिनके अंतरतम में भारतीय जीवन और संस्कृति बसी हुयी है जिन्हें वे अपनी सृजनात्मकता के आधार पर अभिव्यक्ति प्रदान करते हैं। प्रवासी साहित्यकारों ने अपनी रचना शक्ति द्वारा अपनी भाषा और संस्कृति को युग और काल के साथ-साथ कलमबद्ध किया है। ऐतिहासिक सन्दर्भ में इन्होंने बदलते परिवेश में भिन्न-भिन्न पहलुओं को रेखांकित किया है। परिपक्व चिंतन द्वारा सामाजिक परिवर्तन की मर्मस्पर्शी समस्याएँ और उनके समाधान का साक्षात्कार किया है। आज विश्व के 46 से अधिक देशों में हिंदी भाषा का अध्ययन-अध्यापन होता है, लेकिन इन सभी देशों में हिंदी में साहित्य की रचना नहीं होती है। भारतेत्तर देशों में रचे जाने वाले हिंदी साहित्य को कमलकिशोर गोयनका1 ने निम्नलिखित वर्गों में बाँटा है: